SUDERINTA:

Joniškio r. Skaistgirio gimnazija

Ikimokyklinio ugdymo skyrius

,,Paukščiukų“ grupės

ugdomosios veiklos ilgalaikis planas

2017 - 2018 m. m.

( ILGALAIKIS PLANAS PARENGTAS REMIANTIS IKIMOKYKLINIO UGDYMO PROGRAMA ,,TIPU TAPU‘‘, PATVIRTINTA JONIŠKIO RAJONO SAVIVALDYBĖS TARYBOS 2016 M. RUGPJŪČIO 25 D. SPRENDIMU Nr.T -136)

 Sudarė: Auklėtojos

 Stasė Jonaitienė ir Odeta Vaitiekūnienė

GRUPĖ:  ,,PAUKŠČIUKŲ‘‘

VAIKŲ AMŽIUS: 5-6 metai.

PEDAGOGAI:

Auklėtoja Stasė Jonaitienė

Auklėtoja Odeta Vaitiekūnienė

VAIKŲ GRUPĖS SAVITUMAS.

Grupę lanko 17 vaikų: 9 mergaitės ir 8 berniukai. Dauguma vaikų iki mūsų grupės lankė „Meškiukų“ grupę. Jie netruko apsiprasti su nauja grupe, lengvai adaptavosi prie grupės aplinkos. Grupės vaikučiai gana judrūs: mėgsta judrius žaidimus, lauke žaidžia su kamuoliais. Keletas vaikų labai mėgsta stalo žaidimus, įvairius konstruktorius. Yra vaikų turinčių meninių sugebėjimų. Vaikai mėgsta muzikinio ugdymo, kūno kultūros užsiėmimus. Grupės tradicija tapo pasakų prieš miegą skaitymas. Įgyvendinsime idėją paminėti paukščių sugrįžimą į gimtinę, kaip „Paukščiukų“ grupės gimtadienį. Daugelis grupės vaikų yra savarankiški, viską atlieka be suaugusiųjų pagalbos. Kas rytą ir vakarą bendraujame su tėveliais, dalijamės informacija, kaip vaikas jautėsi, kaip jam praėjo diena darželyje. Stengiamės kuo daugiau tėvelius įtraukti į įvairią grupės veiklą.

TIKSLAS:

Atsižvelgiant į pažangiausias mokslo ir visuomenės raidos tendencijas, kurti sąlygas, padedančias vaikui tenkinti prigimtinius, kultūrinius, taip pat ir etninius, socialinius, pažintinius poreikius.

UGDYMO(SI) UŽDAVINIAI:

1. Padėti atsiskleisti individualiems vaikų poreikiams ir gebėjimams, pritaikant ir įgyvendinant ugdymosi turinį.
2. Saugoti ir stiprinti vaiko fizinę ir psichinę sveikatą, ugdyti sveikos ir saugios gyvensenos įgūdžius, tenkinti judėjimo poreikį.
3. Priimti vaiką tokį, koks jis yra, gerbti ir palaikyti vaiko žaidimą, sudaryti sąlygas jo plėtotei, garantuojant vaiko saugumą, turiningą, džiugų ir kūrybišką ugdymą.
4. Bendradarbiaujant su šeima, visuomene, padėti vaikui suprasti jį supantį pasaulį įvairiais pasaulio pažinimo būdais, sudaryti sąlygas pačiam tyrinėti, atrasti.
5. Ugdyti vaiko bendravimo ir bendradarbiavimo įgūdžius, bendraujant su bendraamžiais ir suaugusiais, skatinti laikytis bendravimo etikos, dorovinių elgesio normų, keistis pažintine informacija, padėti perimti įvairias komunikavimo priemones.
6. Ugdyti vaiko kūrybiškumą, saviraiškos gebėjimus, padėti vaikui suvokti meno kūrinių vertę, ugdyti pagarbą lietuvių tautos tradiciniam menui, skatinti vaikus save išreikšti įvairiomis meno priemonėmis ir būdais.

UGDYMO TURINYS:

|  |  |  |
| --- | --- | --- |
| MĖNUO | PLANUOJAMA UGDOMOJI VEIKLA | PASIŪLYMAI, KOMENTARAI |
| Rugsėjis | *NAUJA GRUPĖ- NAUJI DRAUGAI.* Pažintis su naujai atvykusiais į grupę vaikais, aplinka, priemonėmis. Pokalbiai apie tai, kas padeda susidraugauti; mandagūs žodeliai, pasidalijimas žaislais, kvietimas žaisti, bendri pomėgiai, elgesio taisyklės. |  |
|  | *OI TAI GRYBAI, GRYBAI...* Susipažinti su grybų išvaizdos detalėmis, skiriamaisiais bruožais (valgomi, nuodingi). Grybų spalvos, formos, kur auga, grybų lyginimas (didelis-mažas) |  |
|  | *BUMT NUKRITO OBUOLYS....* Vaisių ir uogų nauda žmogui, spalvų įvairovė, formos, dydis, pavadinimai, produktai gaminami iš vaisių ir uogų. Uogienės ragavimas. | Daržovių paroda Rudens paradas“ |
|  |  *PRISIRINKOM DARŽOVIŲ KRAITELĘ.* Daržovių pavadinimai, kaip jos auginamos; kokios daržovių atsargos ruošiamos žiemai; koks daržovių skonis, kvapas, spalva. | Rytmetis “RUDENS GĖRYBIŲ JUOSTA“ |
| Spalis | *NEPTŪNO KARALYSTĖJE.* Kokie gyvūnai gyvena vandenyje, kuo minta, kokie jų jaunikliai, gyvenimo būdas(gyvena vandenyje, sausumoje). , nauda žmogui. Akvariumo gaminimas. |  |
|  | *MANO SPINTELĖJE DAILŪS RŪBELIAI .*Kokius rūbus dėvime įvairiais metų laikais ir oru; rūbų paskirtis, berniukų ir mergaičių aprangos ypatumai: rūbų gamyba; siuvėjo ir mezgėjo profesijos. |  |
|  | *TĖTIS, MAMA IR AŠ.* Pokalbiai ir pasakojimai apie šeimos narius, jų pomėgius, tradicijas, šeimos narių vardai, laisvalaikis, profesijos. | Paroda „Rudeninė puokštė“ |
|  | *TAI GRAŽUMAS, RUDENĖLIO... .*Augmenijos( žolės, medžių) pokyčių stebėjimas, tyrinėjimas, aptarimas. Gamtinės medžiagos rinkimas. Eksperimentai su spalvomis (akvarelė, pieštukai, kreidelės). Orų permainos. | Rytmetis „RUDENS SPALVŲ ŽAVESYS“ |
| Lapkritis | *ŪKININKO KIEME* Aptarti namų augintinius, jų priežiūrą, jauniklius. Ką namie augina, ką norėtu auginti. Gyvūnų grožis ir ištikimybė. Savo augintinio pristatymas. |  |
|  | *LINKSMI IR IŠDYKĘ SKAIČIAI.* Suprasti, kad daiktų kiekis nepriklauso nuo formos, spalvos, lyginti, grupuoti daiktus; įsiminti simbolius (skaičius). Sąvokos „daugiau-mažiau“. Kelintiniai skaitvardžiai. | Edukacinė išvyka į Joniškio duonos kepyklą. |
|  | *MANO SVAJONIŲ PROFESIJA.* Susipažinti su įvairiomis profesijomis; ką dirba įvairių profesijų žmonės; pasvajoti, kuo norėtų būti vaikai užaugę. Kokių profesijų žmonės juos žavi. | Ekspozicija- degustacija „Keps bobutė pyragėlį“ |
|  | *ILGAS DUONUTĖS KELIAS IKI MŪSŲ STALO.* Duonos kelio iki mūsų stalo aptarimas, pagarba duonai( kaip negalima elgtis)Patarlės, priežodžiai, pasakos apie duoną. | Rytmetis „VERKIA DUONELĖ, TINGINIO VALGOMA...“ |
| Gruodis | *VAŽIAVO ŽIEMA LEDO TILTU...* Žiemos požymiai, orai būdingi žiemai, gamtos pasikeitimas žiemą; žiemos pramogos; sniego, ledo stebėjimas ir tyrinėjimas. | Paroda „Advento vainikas“ |
|  | *SNIEGO SENĮ PASTAČIAU...*  Sniego senių lipdymas kieme; kūrinėlių skaitymas, aptarimas; kur dingsta besmegeniai sušilus orams. Besmegenių piešimas įvairiomis technikomis. |  |
|  | *JAU SKAMBA KALĖDŲ VARPELIAI...*Eglutės grupėje puošimas; atvirukų, palinkėjimų kūrimas, pasakų klausymas; pasiruošimas Kalėdų Senelio sutikimui, programos ruošimas. | Šventė “PRIE KALĖDINĖS EGLUTĖS“ |
|  | *SVEIKAS, KAIP RIDIKAS.* Pokalbiai apie tai, kas mums padeda augti sveikais( sveikas maistas, higiena, buvimas gryname ore); dantukų priežiūra, švaros priemonės. |  |
| Sausis | *SAUGI APLINKA- SAUGUS VAIKAS .* Siekti, kad vaikai sužinotų ir įsitikintų, kokie pavojai slypi aplinkoje( elektra, saugus elgesys kieme, gatvėje ir kt.), sugebėtų susikaupti darbui, žaidimui. Pamokančių istorijų klausymas ir analizavimas. |  |
|  | *DRAUGAI IR DRAUGYSTĖ.* Pokalbiai apie draugystę, kaip reikia elgtis įvairioje aplinkoje, mandagumo taisyklės, palinkėjimai draugui, mandagus elgesys prie stalo. Knygelės “Gero elgesio mokyklėlė“ analizavimas. |  |
|  | *RAIDELIŲ KARALYSTĖJE.* Tyrinėti, skatinti pažinti knygų turinį, pažadinti norą domėtis knygelėmis, jas skaityti, žiūrėti iliustracijas, atrasti simbolius- raides. Apsilankyti mokyklos bibliotekoje. |  |
|  | *SEKU SEKU PASAKĄ....* Pasakų skaitymas, aptarimas, inscenizavimas. Ko mus moko įvairių pasakų herojai. Pasakų knygelės kūrimas, iliustracijų piešimas. Mano mėgstamiausia pasaka.  | Rytmetis “KNYGELIŲ ŠALYJE“ miestelio bibliotekoje. |
| Vasaris | *NAMAI NAMUČIAI.* Pokalbiai apie namus. Kur gyvena žmonės(namų adresas), kokius namelius statosisau įvairūsgyvūnai, kokie jų pavadinimai. Svajonių namo piešimas. | Darbelių paroda „Mano trispalvė“ |
|  | *AR JŪS ŽINOTE AR NE, KĄ VADINAM GIMTINE.* Ugdyti, kad vaikai pažintų valstybės simbolius, juos pavadintų, susipažintų su Lietuvos istorija, menu, papročiais. Vėliavėlių gaminimas, himno klausymas. | Šventė „ MANO GIMTOJI ŠALIS- LIETUVA“ |
|  | *MŪSŲ MAŽIEJI DRAUGAI .* Kaip galime žiemą globoti paukštelius, žvėrelius, įrengti jiems lesyklėlę, lesinti, stebėti juos. Kokie paukšteliai lieka pas mus žiemoti. |  |
|  | *LŪŽO LEDO TILTAI...* Siekti, kad vaikai pajaustų Užgavėnių nuotaiką, įsijaustų į jų šurmulį, pokštavimą, darbus. Kaukių gaminimo būdai. Užgavėnių papročiai. |  |
| Kovas | *SPALVŲ PASAULYJE.* Susipažinti ir įtvirtinti spalvas ir jų pavadinimus, rasti juos supančioje aplinkoje įvairių spalvų daiktus. |  |
|  | *PIRMIEJI PAVASARIO DAIGELIAI.* Sėjami ir sodinami augalai(svogūnai, pupelės ir t.t.),kambarinių augalų priežiūra, puikios ir gražios aplinkos kūrimas. |  |
|  | *PAUKŠTELIŲ GRĮŽTUVĖS.* Paukštelių stebėjimas aplinkoje, balsų klausymas ir pamėgdžiojimas, kūrinėlių klausymas, piešimas, lipdymas, aplikavimas. | GRUPĖS GIMTADIENIO RYTMETIS |
|  | *METŲ KARUSELĖ.* Suprasti metų laikų pasikeitimus gamtoje, žmogaus gyvenime. Laiko matavimo priemonės( laikrodis, valanda, diena, savaitė) |  |
| Balandis | *MAŽOS MAŠINĖLĖS MAN LABAI PATINKA...* Transporto priemonių įvairovė( automobiliai, lėktuvai, laivai) Kam jie skirti, jų reikšmė žmogaus gyvenime. |  |
|  | *VABALAI, VABALIUKAI...*Susipažinti su įvairiausių rūšių vabalais: jų nauda, žala gamtai, jų mityba, išvaizda... | Paroda „Velykų margutis“  |
|  | *KIŠKUČIO MARGUČIAI.* Velykų šventės papročiai, simboliai, kodėl marginame kiaušinius, puošiame namus verbomis ir laukiame šios pavasario šventės. Puošime Velykų medelį, ridensime margučius, žaisime žaidimus. | Rytmetis „EINA KIŠKIS TAKELIU, SU MARGUČIŲ KREPŠELIU “ |
|  | *PAVASARIO PRANAŠAI.* Stebėsime gamtos atbudimą, pražįstančias gėles( snieguolės, žibutės ir kt.) Pražydinsime medžių šakeles, stebėsime, kaip paukšteliai randa namelius. |  |
| Gegužė | *TU, MAMYTE , MAN ŽEMĖJ BRANGIAUSIA.* Pagarba, gražūs žodžiai, darbeliai skirti mamai. Eilėraštukai, atvirukai, dovanėlės mamai. | Šventė“ MAMYTE, MAMYTE- PIEŠIU TAU SAULYTĘ...“ |
|  | *DRĄSŪS, STIPRŪS, VIKRŪS.* Pokalbiai apie sporto naudą žmogui, veikla su kamuoliais, lankais ir kitomis sporto priemonėmis. Sveika mityba, vitaminai. |  |
|  | *SODAI SUŽYDĖJO, PIEVOS SUŽALIAVO.* Susipažinti su pievoje augančiais augalais, vabaliukais. Saugoti ir neskriausti. |  |
|  | *TĖTIS IR MAMA – MES GRAŽI ŠEIMA.* Mokslo metų užbaigimas. Žaidimų dienos, piešimas įvairia technika. Bendras piešinys su tėveliais. | Popietė“ TĖTIS IR MAMA- MES GRAŽI ŠEIMA“ |